בדצמבר 2018 פורסם כי החברה עובדת על הפקת מקור ראשונה, בשיתוף פעולה עם "שידורי קשת" והיא הסדרה "משיח". הסדרה עלתה לשירות סלקום tv במהלך חודש יוני ומאוחר יותר עלתה לשידור גם בשידורי קשת.
בפברואר 2018 יצאה סלקום tv במבצע חדש שכלל רכישת סטרימר שיאומי מסלקום, וכלל זיכוי של 30 ש"ח בחודש למשך חצי שנה על השירות, על רכישת חשבון בסיסי בנטפליקס. בתגובה אמרו בנטפליקס כי "רק פרטנר מוסמכת על ידינו להציע מבצע כזה. המבצע של סלקום לא מאושר על ידנו ואנחנו בודקים את הנושא". בסלקום אמרו כי המבצע ממשיך כמתוכנן.
באפריל 2018 צירפה החברה לשירות את וחלק מתכניו יעלו גם ל-VOD.
במאי 2018 השיקה החברה ערוץ אוכל בלעדי הנקרא "FOODY", הערוץ משדר תוכניות אוכל ישראליות בלבד.
באפריל 2019 השיקה את שירות "סינמה TV", שמאפשר להשכיר סרטים חדשים בתשלום.
ב-12 במאי 2019 חתמה סלקום על שיתוף פעולה עם נטפליקס להזרמת תכניה דרך הממיר החדש שלה שהושק ב-11 ביוני 2019.
ב-25 באוגוסט 2019 צירפה את ערוצי הספורט של Eurosport ואת ערוץ בית פלוס.
ב-8 בספטמבר 2019 צירפה את ערוץ דיסקברי.
ב-12 בינואר 2020 צירפה את ערוץ CBS Reality, ב-31 בדצמבר 2021 הערוץ סיים את שידוריו בשרות.
ב-17 בפברואר 2020 עלתה חבילת הדרמות הטורקיות שכוללת את ערוץ הדרמות הטורקיות +, הערוץ הים תיכוני, וערוץ הים תיכוני + (בעבר חגיגה מזרחית). ב-4 ביולי 2021 נוספו גם 2 ערוצים נוספים לשירות: ערוץ הדרמות הטורקיות 2 וערוץ הדרמות הטורקיות 3.
ב-27 ביוני 2021 צירפה את ערוצי הפרימיום ויוה וינטג' וערוץ ויוה פרימיום.
ב-2 בינואר 2022 עלה ערוץ הטלנובלות הספרדיות מבית RGE ובשיתוף TELEVISA ערוץ "ואמוס" כערוץ פרימיום.
ב-9 במרץ 2022 צורפו 2 ערוצים חדשים לשירות: ערוץ אנימל פלנט וערוץ TLC.
השפעת פיצול ערוץ 2 על מנויי סלקום tv.
כחלק מהרישיון שהוענק לשידורי קשת, רשת וערוץ 10, נקבע כי על הערוצים החדשים לשדר ב-HD. הרשות השנייה לטלוויזיה ולרדיו, החליטה לפטור זמנית את הערוצים המסחריים מחובה זו במערך עידן+, כי סירבו להשתתף בעלות הנוספת. לפיכך, לקוחות סלקום tv, שמסתמכת על עידן+, לא יוכלו לצפות ב-HD. באוקטובר 2017 הגישה חברת סלקום בקשה למתן צו ביניים שימנע את המעבר ל-HD, בטרם היא יכולה לשדר באיכות של HD גם היא. בג"ץ דחה את העתירה, ולכן הערוצים החדשים לא ייקלטו אצל לקוחות החברה ב-HD.
מחאת היוצרים.
בסוף שנת 2017 החלו ארגוני היוצרים השונים בישראל למחות נגד אי-ההשקעה של סלקום בהפקה ישראלית ואף פרצו למשרדי החברה. במהלך המחאה הם קראו לשר התקשורת להכפיף את סלקום tv לרגולציה ולמנוע פגיעה ביצירה ישראלית. בעקבות המחאה הכריזה סלקום tv כי בכוונתה להשקיע בהפקות מקוריות.
רשימת ערוצים.
ערוצי עידן+, yes ו-HOT שנקלטים באמצעות אנטנה או מסופקים על ידי סלקום על גבי האינטרנט.
ערוצים ציבוריים ומסחריים.
ערוץ 9 • כאן 11 • קשת 12 • רשת 13 • עכשיו 14 • ערוץ 24 • מוזיקה il • מַכַּאן 33 • ערוץ הידברות • ערוץ הכנסת
סרטים • ישראלי tv • קלטות ילדים • סרטים ברוסית • ערוץ דוקו • HBO • ערוץ הגיל השלישי
Travel Channel HD • Food Network HD • ערוץ בית + • ערוץ !E • ערוץ Foody • FTV HD • ויוה • ויוה פלוס • TLC
נשיונל ג'יאוגרפיק • National Geographic WILD • ערוץ ההיסטוריה • ערוץ דיסקברי HD • אנימל פלנט
Fox News • Fox Business • ערוץ DW
ערוצי ילדים.
כאן חינוכית • ערוץ בייבי • ערוץ הילדים • ערוץ לוגי • דיסני • דיסני ג’וניור • ערוץ ג'וניור • ערוץ הכוכבים.
הפקות מקור.
בשנת 2017 הודיעה סלקום שתחל בהשקעה בהפקות-מקור. הסדרה הראשונה שהופקה על ידי סלקום בשיתוף קשת 12 היא "האורחן של משיח" ששידורה החל ביוני 2018. היא מבוססת על סדרת הרשת "משיח".
בשנת 2019 הסדרה השנייה בהפקת מקור של סלקום בשיתוף ערוץ הילדים היא "הנבונינג'ה" סדרת רשת חדשה עם ילדי נינג'ה ישראל בהנחיית נבו עמרני.
"ישראל בידוד" – הפקת מקור חדשה בשיתוף ישראל בידור עם השחקנים והזמרים: נסרין קדרי, רן דנקר, אגם בוחבוט, רוני דלומי, אליעד נחום, אליאנה תדהר ולי בירן, אביבית בר זוהר, מאיה ורטהיימר, קווין רובין, שירלי לוי, קים אור אזולאי, אלין כהן, שר פיטנס ועוד.
הולמס פלייס - סלקום tv בשת"פ עם רשת מכוני הכושר "הולמס פלייס".
יעקב צ'יקוטאי
הרב יעקב צ'יקוטאי (נולד בי' באב תשי"ד, אוגוסט 1954) הוא רב השכונה מכבים רעות שבעיר מודיעין מכבים רעות (יחד עם הרב אליהו אלחרר). שימש בעבר כרב ההסתדרות וכרב מג"ב יהודה ושומרון. חתנו של הרב עובדיה יוסף.
ביוגרפיה.
צ'יקוטאי נולד בקריית שמונה להורים ילידי אירן. הוא למד בבית הספר היסודי בעיר קריית שמונה. לאחר מכן למד בישיבת בני עקיבא כפר הרואה. בגיל 18 החל ללמוד בישיבת הכותל.
צ'יקוטאי שירת בצה"ל במסגרת ישיבת ההסדר והשתתף במלחמת יום הכיפורים כלוחם בחזית הצפון ובחזית הדרום, בשלב מאוחר יותר עבר הסבה מלוחם חי"ר, לחיל השריון.
בשנת תשל"ח (1978) נישא יעקב לרבקה יוסף, בתו של הרב עובדיה יוסף, לימים נציגת סיעת ש"ס בהסתדרות. לזוג יש חמישה בנים ובת.
רבנות וכהונה בקודש.
בשנת תשל"ו הוסמך צ'יקוטאי למוהל. בשנת תשל"ט הוסמך צ'יקוטאי לרבנות לאחר מעבר מבחני הרבנות הראשית. בשנת תשמ"ג זכה בתעודת כושר לרב עיר.
בשנת תש"ם (1980) מונה צ'יקוטאי לכהן כרב בישיבת רעננה. בשנים תשמ"א-תשמ"ז (1987-1981) היה הרב של משמר הגבול בגזרת יהודה ושומרון.
בסוף שנות התשעים מונה הרב צ'יקוטאי לרב ההסתדרות.
צ'יקוטאי יזם את הקמת המקוה ובתי הכנסת ביישובים גבעת זאב ומבוא חורון והיה שותף פעיל להקמת בית הכנסת אחווה ורעות במכבים-רעות.
בשנת תשמ"ז הקים צ'יקוטאי את בד"ץ בית יוסף בהנחית חותנו הרה"ג עובדיה יוסף.
בשנת תשמ"ח (1988) מונה לכהן כרב היישוב החדש מכבים רעות. בשנת 2003 כשאוחד היישוב יחד עם העיר מודיעין, החל לכהן גם כרב העיר מודיעין יחד עם הרב דוד לאו והרב אליהו אלחרר, כך שבמודיעין כיהנו שלושה רבני עיר במקביל. מצב זה נמשך עד מינויו של הרב לאו לרב הראשי לישראל ביולי 2013. מאז הוא משמש במודיעין כרב שכונה, אחראי לנושאים שונים ברבנות מודיעין-מכבים-רעות ורב בית הכנסת "אחווה ורעות".
הרב צ'יקוטאי יזם פעילויות לקידום זהות יהודית בבתי הספר ובקהילה, קידם את הקשר בין נוער דתי ונוער חילוני במועדון הנוער ברעות, יזם בית מדרש לגמלאים, יזם ימי עיון לחגים, הקים פרויקט בר מצווה, פעל בתחום רישום ייחוסין לתינוקות פונדקאות וחד הוריות, ויזם מפעלי צדקה למשפחות נזקקות, חולים, וקשישים.
צ'יקוטאי הופיע מדי פעם בתוכנית שאלת רב בערוץ הראשון, ובערוצי תקשורת נוספים.
הרב צ'יקוטאי מוכר כמומחה לענייני כשרות, , נישואין, וכשרות ספרי תורה.
שיחה
שיחה היא סוג של תקשורת מילולית בין בני אדם. ההשתתפות בשיחה כוללת תגובה לדברים שנאמרו לאורך השיחה, תגובה המתבצעת באופן ספונטני, ומבוצעת באמצעות דיבור. עם התקדמות הטכנולוגיה הופיעו טכניקות נוספות לקיום שיחה, ובהן שיחות טלפון, צ'אטים ושיחות וידאו.
תהליך רכישת שפה מאפשר קיום שיחה באותה השפה. לתקשורת בין אנשים הדוברים שפות שונות נהוג להשתמש במתורגמן.
שיחות מתקיימות בכפוף לנימוסים מסוימים, וכאשר מהלך השיחה חורג מעקרון שיתוף הפעולה השיחה לרוב מתפוגגת ומגיעה לסיומה, או נוצר מצב של חוסר אמון בין הצדדים.
שיחה יכולה להיות צורת תקשורת יעילה ביותר, כאשר נדרש להעביר מידע מורכב ומבוצעת בה אינטראקציה על מנת לוודא שהמידע מועבר כהלכה, ושהיבטים שונים של המידע מוסברים בניסיון להתאים לשאיפות הדוברים וידע קודם שלהם. שיחת חולין (סמול-טוק) היא סוג של שיחה המתקיימת מטעמי נימוסין, ללא מטרה ישירה להעברת מידע, אלא ליצור או לבסס היכרות.
ריאיון עיתונאי.
בתקשורת המונים, ראיון הוא שיחה בין עיתונאי לבין מרואיין, שעיקרה שאלות שמפנה העיתונאי אל המרואיין, כדי לקבל מידע בנושא מסוים לשם הצגתו לציבור, ובפרט כדי להציג את דעותיו של המרואיין. לעיתים משתתפים בראיון יותר מאשר מראיין אחד או יותר מאשר מרואיין אחד.
ראיון משמש את כל אמצעי תקשורת – עיתונים, כתבי עת, רדיו וטלוויזיה, ותוצאותיו מתפרסמות בדרך כלל לאחר עריכה, אך לעיתים נערך הראיון בשידור חי, שבו יכולת העריכה מצומצמת ביותר.
הסבא מראדושיץ
פקקת וריד השער
פַּקֶּקֶת וריד השער (אפשר גם פקקת הוריד הפורטלי, באנגלית: Portal vein thrombosis) היא סוג של פקקת ורידים שמתרחשת בווריד השער. מצב זה עלול לגרום ליתר לחץ דם פורטלי ולפגיעה באספקת הדם לכבד.
פקקת וריד השער יכולה להיגרם מדלקת לבלב, שחמת הכבד, דיברטיקוליטיס וכולנגיוקרצינומה.
האבחון נעשה בדרך כלל על ידי אולטרה סאונד, CT וכן MRI.
עדי ארד (חזנית)
עדי ארד (נולדה בכ"ט בטבת תשל"ב, 16 בינואר 1972) היא חזנית אורתודוקסית, זמרת-יוצרת ושחקנית בתיאטרון הבימה.
קורות חיים.
ארד נולדה וגדלה בבני ברק להורים מהמגזר הדתי-לאומי. ביסודי למדה בחינוך הממלכתי הדתי, בתיכון למדה באולפנת אמונה. אביה, מרדכי גרוס, היה רואה חשבון בהשכלתו שהפך ליהלומן ואמה, אסתר גרוס, הייתה קרימינולוגית וכיום מתעסקת בנדל"ן. אחיה עמיחי גרוס הוא מהנדס בוגר הטכניון ומשמש כמנכ"ל חברת E-Motion Medical.
בגיל שש וחצי החלה ללמוד נגינה בפסנתר. כנערה למדה פיתוח קול בקונסרבטוריון ברחוב שטריקר בתל אביב והופיעה עם מקהלת הקונסרבטוריון במחזות זמר והשתתפה בצוות הווי בני עקיבא.
כילדה השתתפה במחזמר "כל נדרי", לצידם של ריטה ודודו פישר. אחר-כך הופיעה בלהקת "התל אביבים", בניצוחו של אילן גלבוע, איתם הייתה בסיבוב הופעות בעולם – בין השאר בספרד, צרפת וגרמניה.